Nők a Tudományban Egyesület

SMARTIZ 2018 - jelentkezés
2018-02-01 00:00 - 2018-02-18 00:00 (Europe/Budapest) | Pályázati időszak
TUDÁS – PÁLYAVÁLASZTÁS – LEHETŐSÉG
Jelentkezés

Izgat a számok világa, de nem igazán látod, hogy felnőttként mire lesz ez használható?
Tarts velünk, és mi megmutatjuk, hogy a tanulás élmény lehet!

élményeket és használható tudást kapsz
jó csapat vár, hozzád hasonló lányokkal ismerkedhetsz meg
legújabb tanulást segítő eszközökkel találkozhatsz
segítünk megtalálni, hogy merre érdemes elindulnod későbbi tanulmányaid
során
korántsem a matematika lesz az egyetlen téma, amit érintünk
a program elvégzéséről oklevelet kapsz, amit beírhatsz az önéletrajzodba
és MINDEZT INGYENESEN

Jelentkezz 2018. február 18-ig a programra!
Mivel a résztvevők létszáma korlátozott, összesen 24 lánynak van lehetősége csatlakozni a programhoz, egy személyes meghallgatás után dől el, ki az, aki a két féléves programban részt vehet illetve itt még Te is eldöntheted, hogy szeretnél-e részt venni benne.
✰ A meghallgatás előreláthatólag február 21-én szerdán lesz a Google Groundon, de a pontos időpontról február 19-ig értesíteni fogunk.
✰ A foglalkozások helyszínei: Túlnyomórészt a BME I épület Morgan Stanley Labor (1117 Budapest, Magyar tudósok körútja 2.), illetve a Google Ground-on (1082 Budapest, Nagytemplom utca 30.) és a Morgan Stanley Magyarország Elemző Kft. telephelyén (1095 Budapest, Lechner Ödön fasor 8.) lesznek
✰ A programon való részvétel ingyenes!
Sok szeretettel várunk és reméljük, hogy hamarosan találkozunk!
JELENTKEZÉS

A SMARTIZ program támogatója a

Kiválósági díj 2017 - díjátadó
2018-03-08 16:00 - 18:00 (Europe/Budapest) | MTA székház – Felovasóterem, Széchenyi István tér 9., Budapest, 1051, Magyarország
Egyesületünk 2013-ban alapította meg a Nők a Tudományban Kiválósági Díjat. Hiszünk benne, hogy a sikeres kutatók és innovátorok felkutatása, bemutatása és jutalmazása kiemelten fontos Magyarország tudományos és gazdasági versenyképessége szempontjából.
Az elismerést olyan fiatal kutatónők nyerhetik el, akik kiemelkedő teljesítményt mutatnak fel szakterületükön, és aktív részesei a hazai tudományos életnek; mindemellett készek részt vállalni a természettudományos és műszaki pályák népszerűsítéséből a fiatal lányok körében, így inspirálva környezetüket. A fiatal kutatók elismerésével szeretnénk sikereiket hazai szinten is láthatóvá tenni, egyben megerősíteni őket abban, hogy teljesítményük az egész társadalom számára kiemelkedő fontossággal bír.
A díjak odaítéléséről a Nők a Tudományban Egyesület és a Magyar Tudományos Akadémia által felállított tudományos szakmai bizottság döntött. Idén agrártudományok, műszaki tudományok és információs technológia kategóriában.
A díj fővédnöke Prof. Hargittai Magdolna akadémikus.
A díj védnöke az UNESCO Magyar Nemzeti Bizottsága.
Részvételi szándékát kérjük itt jelezze!

Program

16:00 – 16:05 Köszöntő – Dr. Bokor József, az MTA rendes tagja, az Akadémia alelnöke
16:05 – 16:15 Köszöntő – Dr. Groó Dóra, elnök, Nők a Tudományban Egyesület
16:15 – 16:30 A tudomány vonzásában – Dr. Réthelyi Miklós, elnök UNESCO Magyar Nemzeti Bizottság
16:30 – 16:50 Nők a Tudományban Kiválósági Díj 2017 – Prof. Dr. Hargittai Magdolna, akadémikus, a Nők a Tudományban Kiválósági Díj 2017 fővédnöke
16:50 – 17:30 Ünnepélyes Díjátadó
17:30 – 18:00 Fogadás a díjazottak tiszteletére a földszinti Kodály-teremben

A díjátadó eseményt moderálja Bőhm Gergely, az MTA Nemzetközi Kapcsolatok Főosztályának főosztályvezetője

SCIndikátor 2018 döntő
2018-03-22 17:00 - 21:00 (Europe/Budapest) | A Grund, Nagytemplom u. 30, Budapest, 1082, Magyarország
A SCIndikátor egy izgalmas tudománykommunikációs pályázat, melynek célja, hogy felkutassa és bemutassa a tudomány új arcait, olyan egyetemistákat és Phd hallgatókat, akik a XXI. század közönsége számára izgalmasan és lebilincselően, ugyanakkor inspirálóan mesélnek tudományos és technológiai szenvedélyükről, kutatási területükről. A program célja az is, hogy a tudomány kijusson a tantermek falain kívül és megmutassa, hogy az szórakoztató is lehet.
A selejtezők során kiválasztott egyetemisták, PhD hallgatók heteken keresztül készültek mentorainkkal, hogy tudományos területüket, kutatásaikat minél érzékletesebben, élvezetesebben mutassák be az őket figyelő támogatóknak, a tudományos és üzleti élet képviselőinek és nem utolsó sorban a nagyközönségnek.
Március 22-én kiderül, ki lesz Az Év SCIndikátora 2018-ban, az országos tudománykommunikációs verseny győztese!
A döntőt a IBM Budapest Lab élőben közvetíti.
Zsűri: az akadémiai élet és innovatív vállalatok képviselői és kommunikációs szakemberek..
Az est műsorvezetői: Kraszkó Zita és Zsiros László Róbert (szertar.com)
Kíváncsi vagy az eseményre?
Az idei SCIndikátor döntőre a regisztráció lezárult, de csatlakozhasz hozzánk élőben a 2018. március 22-én 18,00 órától az IBM Lab jóvoltából:

További információk:
 sci-ndikator.hu
 www.facebook.com/scindikator

SMARTIZ - mentortalálkozó a Morgan Stanley-nél
2018-04-11 14:00 - 18:00 (Europe/Budapest) | Morgan Stanley, Lechner Ödön fasor 8., Budapest, 1095, Magyarország
Másfél hónapja nagy sikerrel folynak SMARTIZ program matek fókuszú foglalkozásai a BME VIK Morgan Stanley laborjában.
Április 11-én Morgan Stanley Mentorcsapata izgatottan vár minden SMARTIZ programban résztvevő lányt Budapesti telephelyén.
A lányoknak itt lehetőségük lesz közelebbről megismerkedni a mentoraikkal, akik mostantól néhány hónapon keresztül kísérni fogják Őket. Ezen kívül pár órára a Morgan Stanley munkatársainak is érezhetik magukat, mert bepillanthatnak a vállalatnál zajló munkafolyamatokba illetve kicsit bevezetik őket a programozás izgalmas világába is.

A SMARTIZ program támogatója a

Lányok Napja 2018
2018-04-26 | Országos esemény, Magyarország
Lányok Napja 2018 – Fedezd fel a jövőt!
2018. április 26-án ismét Lányok Napja 7. alkalommal Magyarországon is. Egy nap, amikor találkozhatsz szakemberekkel és kipróbálhatod magad és a képességeidet. Minden középiskolás lány részére nyitott a lehetőség a csatlakozásra: a nap, amikor sok vállalat, kutatási intézmény, egyetemi laboratórium nyitja meg kapuit a lányok előtt a tudomány és a technológia, a kutatás és az informatika területén.

 weboldal
 facebook.com/lanyoknapja
 Kapcsolat

Lányok Napja 2018
2018-04-26 08:00 - 18:00 (Europe/Paris) | Országos esemény, Magyarország
Lányok Napja 2018 – Fedezd fel a jövőt!
2018 április 26-án ismét Lányok Napja 7. alkalommal Magyarországon is. Egy nap, amikor találkozhatsz szakemberekkel és kipróbálhatod magad és a képességeidet. Minden középiskolás lány részére nyitott a lehetőség a csatlakozásra: tech-vállalatok, kutatási intézmények, egyetemi laboratóriumok nyitják meg kapuikat a lányok előtt a tudomány és technológia, a kutatás és informatika területén.
 weboldal
 facebook.com/lanyoknapja
 Kapcsolat

Women & Digital Future – Karrierinspiráció 1. nap
2018-04-26 10:00 - 16:15 (Europe/Budapest) | Zipernowsky Stúdió, Bartók Béla út 33., Budapest, 1114, Magyarország
Women & Digital Future – Karrierinspiráció a GE-től
két alkalmas ingyenes programsorozat egyetemista lányoknak

Gondolkodtál már azon, hogy mi lesz öt év múlva? Hol fogsz elhelyezkedni az egyetemi évek után?
Ha

hasznát vennéd egy szakmai előadásokkal tarkított karrierinspirációnak,
szeretnél betekintést nyerni egy innovatív nagyvállalat működésébe,
érdekel, melyek a modern munkaerőpiac elvárásai,
szeretnél ismeretséget kötni hozzád hasonló érdeklődésű egyetemistákkal,
esetleg szakmai gyakorlati helyszínt keresel,

neked szól a NaTE (Nők a Tudományban Egyesület) következő programja, amit a GE-vel közösen szervez.
A JÖVŐ KULCSA A TE KEZEDBEN VAN!
Ha informatikai-, mérnöki-, természettudományi karon tanulsz, érdekel a szoftverfejlesztés és van némi programozási tapasztalatod, regisztrálj a programra!

PROGRAM

1. nap – Shadowing nap a GE-nél
Időpont: 2018. április 25. 10:00 – 16:15
Helyszín: 1131 Budapest, Bence u. 1., B-épület,
Az 1. napon a robotikától a képdiagnosztikáig különböző szakmai előadásokkal várunk, betekintést nyerhetsz a GE munkatársainak napi munkarutinjába és inspiratív, kötetlen beszélgetések során, ill. a közös ebéd alkalmával együtt vonhatjuk le a tanulságokat, és térképezhetjük fel a további szakmai lehetőségeket.
Program:
10:00 – 10:15 Köszöntő
10:15 – 11:00 Hogyan formálja a GE a digitális jövőt? – kerekasztal
11:00 – 12:00 A robotikától az orvosi képdiagnosztikáig
12:00 – 12:45 Ebéd és networking
12:45 – 14:30 Legyél egy délutánra a munkatársunk! – job shadowing
14:30 – 14:45 Kávészünet
14:45 – 15:30 Karrier színház
15:30 – 16:00 A nap zárása

2. nap – Meet-up és UX – Workshop a Zipernowsky Galériában
Időpont: 2018. május 17. 16:00 – 20:00
Helyszín: 1113 Budapest, Bartók Béla út 33.
A 2. napon a UX, azaz a user experience kérdéskörével fogunk bővebben foglalkozni: megismerkedünk a terület kihívásaival, majd a felhasználói felülettervezés és a kutatói-fejlesztői területek közös nevezőit kutatjuk egy megoldásorientált UX workshop keretében.

Gyakorlati tudnivalók a programról

a részvétel regisztrációhoz kötött és teljesen ingyenes
bár a két nap programja részben egymásra épül, akkor is szeretettel várunk, ha csak az egyik napon tudod szabaddá tenni magad
ha maradt még kérdésed, keress minket bátran

Várjuk jelentkezésedet: regisztráció

További információk:  lucia.hodosy@nokatud.hu  +36 20 9361 365

Women & Digital Future – Karrierinspiráció
2018-05-17 16:30 - 20:00 (Europe/Budapest) | Zipernowsky Stúdió, Bartók Béla út 33., Budapest, 1114, Magyarország
Meet-up és UX (user experience) design workshop

Az ingyenes worshopon a UX, azaz a user experience kérdéskörével fogunk bővebben foglalkozni: megismerkedünk a terület kihívásaival, majd a felhasználói felülettervezés és a kutatói-fejlesztői területek közös nevezőit kutatjuk egy megoldásorientált Design thinking workshop keretében.
Ha

hasznát vennéd egy szakmai előadásokkal tarkított karrierinspirációnak,
szeretnél betekintést nyerni egy innovatív nagyvállalat működésébe,
érdekel, melyek a modern munkaerőpiac elvárásai,
szeretnél ismeretséget kötni hozzád hasonló érdeklődésű egyetemistákkal,
esetleg szakmai gyakorlati helyszínt keresel
vagy csak szívesen beszélgetnél vezető beosztásban dolgozó szakemberekkel, akiktől első kézből kaphatsz hasznos tanácsokat, információkat a karriertervezéshez,

neked szól a NaTE következő programja, amit a GE-vel közösen szervez.
A JÖVŐ KULCSA A TE KEZEDBEN VAN!
Ha informatikai-, mérnöki-, természettudományi karon tanulsz, érdekel a szoftverfejlesztés és van némi programozási tapasztalatod, regisztrálj május 15-ig a következő programra!

PROGRAM
16:30-17:00 – Kik vagyunk mi? – bemutatkoznak a GE UX-esei
17:00-19:00 – Workshop a design thinking módszer alkalmazásával – Unalmas előadások helyett egy UX-es bőrébe bújva éld át Te is a design thinking folyamatot! A workshop-on megismerheted, hogy hogyan történik a UX-es igényfelmérés, kutatás, tervezés, megvalósítás és tesztelés.
19:00-20:00 – Kötetlen beszélgetés, kapcsolatépítés és finom falatok ahol akár megtalálhatod álmaid munkáját is.

Gyakorlati tudnivalók a programról

a részvétel regisztrációhoz kötött és teljesen ingyenes
ha maradt még kérdésed, keress minket bátran

Várjuk jelentkezésedet 2018. május 15-ig itt: regisztráció

További információk:  lucia.hodosy@nokatud.hu  +36 20 9361 365

SMARTIZ tábor
2018-06-19 00:00 - 2018-06-21 00:00 (Europe/Budapest) | Zipernowsky Stúdió, Bartók Béla út 33., Budapest, 1114, Magyarország
2018. februárjában a Morgan Stanleyvel közösen elindított SMARTIZ programunkban résztvevő lányok részére háromnapos tábort szervezünk, melynek célja hogy izgalmas programok segítségével egy jó csapatot is kovácsoljunk résztvevőkből és jó élményekkel lezárva az elmúlt pár hónapot engedjünk el mindenkit a nyári szünidőre, hogy aztán új erőre kapva vágjunk bele a következő fél évbe.

STEM tábor Nagyköveteknek
2018-06-27 00:00 - 2018-06-30 00:00 (Europe/Budapest) | Zipernowsky Stúdió, Bartók Béla út 33., Budapest, 1114, Magyarország
A NaTE Nagyköveti tábora idén a makerspace.hu telephelyén zajlik. Esténként Science meet up-okkal és csapatépítő programokkal színesítjük a programot.

NaTE Nagyköveti tábor 2018
2018-06-27 - 2018-06-30 | A Grund, Nagytemplom u. 30, Budapest, 1082, Magyarország

SMARTIZ kick-off - őszi félévnyitó
2018-09-12 14:00 - 18:00 (Europe/Budapest) | Morgan Stanley, Lechner Ödön fasor 8., Budapest, 1095, Magyarország
2018. februárjában a Morgan Stanleyvel közösen elindított SMARTIZ programunkban résztvevő lányokkal a nyári szünidő után újra belevágunk a korábban megkezdett közös utazásba a matematika, az informatika és nem utolsó sorban a munka világába.
Ezt az alkalmat arra szánjuk, hogy újra összerázódjun, illetve, hogy tájékoztassuk a programban résztvevőit arról, hogy milyen izgalmas lehetőségek és kihívások várnak rájuk az előttünk álló fél évebn.
Zártkörű esemény, csak a SMARTIZ programban tésztvevők részére nyitott.

A SMARTIZ program támogatója a

SCIndikátor 2019 jelentkezés
2018-09-24 00:00 - 2018-10-22 00:00 (Europe/Budapest) | Pályázati időszak
Ismered
az érzést, amikor elmész egy társaságba, és senki sem érti, mit is tanulsz / mivel is foglalkozol?
Hidd el,
át tudjuk érezni. Éppen ezért folytatja a NaTE idén is a népszerű SCINDIKÁTOR tudománykommunikációs mentorprogramot egyetemista és Phd hallgató lányok és fiúk számára.
Jelentkezz a SCIndikátor programra, és nyerd meg a fél milliós fődíjat!
Az ingyenes képzésen magabiztos előadóvá válhatsz, ami a tudományos életben való érvényesülés mellett az ismeretterjesztésnek is alapfeltétele.

Miért?

Fődíj: 500 000 Forint
Nélkülözhetetlen tudás
Ingyenes képzés
Ismert mentorok
Életre szóló élmény
Hírnév, publikációs lehetőségek

Kikkel dolgozhatsz?

A csapatban lesz Zsiros László Róbert, a Szertár tudományos ismeretterjesztő csatorna alapítója, Kraszkó Zita műsorvezető és improvizációs tréner, Stöckert Gábor, az Index Tech & Tudomány rovat vezetője, és Orlai Balázs design stratégia tervező is.

Jelentkezz, ha:

alap-, mesterszakos vagy doktorandusz hallgató vagy
természettudományi, informatikai, mérnöki, illetve matematikai (STEM) területen tanulsz, vagy tanulmányaid / kutatásod során a STEM területekhez közel álló módszertant használsz
van egy kutatásod vagy egy jó kutatási ötleted
szeretnél magabiztos előadóvá válni

JELENTKEZZ! és légy Te az ÉV SCINDIKÁTORA 2019-ben!

Határidő: 2018. október 22. éjfél

A SCIndikátor egy izgalmas tudománykommunikációs verseny, melynek célja, hogy felkutassa a tudomány új arcait, olyan egyetemistákat és Phd hallgatókat, akik a 21. század közönsége számára inspirálóan és izgalmasan mutatják be a tudományos és technológiai szenvedélyüket, kutatási területüket. A program célja az is, hogy a tudomány kikerüljön a tantermek falain kívülre és megmutassa, hogy az szórakoztató is lehet.

További információk: ITT

A program támogatója:

Kutatók Éjszakája 2018
2018-09-28 00:00 - 2018-09-29 00:00 (Europe/Budapest) | Zipernowsky Stúdió, Bartók Béla út 33., Budapest, 1114, Magyarország
Ezen a napon Európa-szerte több mint 300 városban fiatalok ismerkedhetnek a kutatói pályával, annak szépségeivel és kihívásaival, népszerűsítve a természettudományokat, megmutatva, hogy kutatónak lenni is egy izgalmas hivatás.
Aki eljön hozzánk, személyesen találkozhat a NaTE Nagyköveteivel, a SCINDIKÁTOR program döntőseivel, az elmúlt évek Kiválósági Díjazottaival és a Maform desing munkatársaival.

Részletes program és regisztráció: ITT

Így neveld a microbited!
2018-10-06 09:00 - 16:00 (Europe/Budapest) | ARM Hungary, Futó u. 45., Budapest, 1082, Magyarország
Manapság az informatika már korántsem csak a számítógépekre korlátozódik, ott van a telefonokban, az autókban, és sok-sok más hétköznapi eszközben is.

Gondoltad volna, hogy a világon az emberek 60%-a nap, mint nap használ olyan eszközöket, melyeket az ARM processzorai tesznek okosabbá?
Tudtad, hogy ezeket az apró chipeket használják a telefonokban, okosórákban és sok fényképezőgépben, robotban, autóban és orvosi eszközben is?
Tudtad, hogy több országban vehetsz ARM-alapú okostelefont, mint Mc Donalds-os hamburgert?

Ha

már elmúltál 11 éves, de még nem vagy 15,
szeretnéd Te is kipróbálni milyen életre kelteni egy gombokkal és LED-ekkel teli kütyüt, ami akár a pénztárcádban is elfér

Neked szól a NaTE új programja!

Látogass el hozzánk és vegyél részt MicroBit workshopon és tapasztald meg hogy a programozás nem is olyan bonyolult, hanem kreatív feladat, telis-tele sikerélménnyel.
Délelőtt megismerkedünk a Blocks Editor elemeivel, délután pedig szebbnél szebb képeket készítünk rajzoló robotjaink segítségével.
Nem gond, ha még sosem programoztál előtte, mindent az alapoktól kezdünk és a nap végén még a kedvenc MicroBitedet is hazaviheted magaddal.

PROGRAM

9:00 – 9:20
Érkezés, regisztráció

9:20 – 10:00
Bemutatkozás – Ismerkedés

10:00 – 12:00
MicroBit programozás alapjai – A MicroBiten található érzékelők, LED-ek, gombok , ki-és bemenetek valaminta rádiós modul bemutatása Blocks Editor használatával

12.00 – 13.00
Szünet, pizzázás

13:00 – 16:00
Rajzoló robot készítése, BitBot robot irányítása

16:00
Program zárása

Akinek van otthon, az hozzon fülhallgatót a foglalkozásra, mert zenét is próbálunk majd kicsiholni a MicroBitből. 
A programon való részvétel ingyenes és ezúttal fiúk számára is nyitott!
Várjuk jelentkezésedet itt: REGISZTRÁCIÓ

További információk:  lucia.hodosy@nokatud.hu  +36 20 9361 365

Az ARM főként olyan alacsony energiafogyasztású processzorokat és hozzájuk kapcsolódó áramköröket tervez, melyeket a termékek széles skálájában megtalálhatunk, az érzékelőktől az okostelefonokon keresztül a szerverekig. Az elmúlt 25 évben partnereink már több mint 50 milliárd termékben használták fel cégünk fejlesztéseit. Mérnökeink a világ számos országában vesznek részt hardver- és szoftvertervezésben, köztük 2014 óta Magyarországon is.

SCIndikátor 2019 elődöntő
2018-11-22 17:00 - 21:00 (Europe/Budapest) | Budapest, Magyarország
A SCIndikátor tudománykommunikációs mentorprogram célja felkutatni azokat a hazai és határon túli pályakezdő technológia-orientált területeken tanuló és dolgozó, tehetséges és kreatív alap-, mesterszakos és doktorandusz hallgatókat, akik saját tudományos vagy technológiai projektjükön dolgoznak és motiváltak arra, hogy a mentorprogramprogram segítségével a tudomány hírnökeivé váljanak, segítve ezzel a híd építését a tudomány elefántcsonttornya és a társadalom közé.
A program nagy nyilvánossága elősegíti a nagyközönség megismertetését az új, izgalmas tudományos eredményekkel, fogyaszthatóvá teszi az akadémiai/egyetemi tudást, továbbá hidat teremt az egyetemek és ipar között.
Az elődöntő
A program idei következő állomásaként tartjuk meg az elődöntőt, ahol a szakmai zsűri kiválasztja azzokat, akik személyre szabott több alkalmas ingyenes mentori támogatás után mutatkoznak be a február végén megrendezésre kerülő SCIndikátor döntőn.
Az előválogatás során a SCIndikátor programba bejutott résztvevők egy ingyenes alapozó tréningensorozaton (csapatépítés és motiváció, drámapedagógia, jog, etika) vehettek részt, amikor szakemberek segítségével sajátíthatták el a helyes beszédtechnikát, és fejleszthették az előadásmódod. A tréning hatékony segítséget nyújtott ahhoz, hogy magabiztosabban szerepeljenek nyilvánosan, és hatásos, meggyőző előadásokat tarthassanak.
HR 2030 meetup
Az elődöntővel párhuzamosan egy szakmai programmal is készülünk:
A HR 2030 meetupon a fiatalok hatékony munkaerőpiaci integrálásáról, employer branding-ről és adatvezérelt stratégiákról beszélgetünk.

További információk a program weboldalán:

 scindikator.hu

Az eseményen való részvétel regisztrációhoz kötött

ÉRDEKEL

Kérdésed van? Írj nekünk!

 hello@scindikator.hu

A program támogatója:

SCINDIKÁTOROK a Magyar Tudomány Ünnepén
2018-11-23 14:00 - 16:00 (Europe/Budapest) | MTA székház – Felovasóterem, Széchenyi István tér 9., Budapest, 1051, Magyarország
A SCIndikátor 2018 döntőseivel találkozhat a nagyközönség a Magyar Tudományos Akadémia Nagytermében.

Kincses Dániel, az Év Scindikátora és közönségdíjas 2018-ban, Eötvös Loránd Tudományegyetem, Természettudományi Kar, Fizika Doktori Iskola hallgatója
Részecskegyorsítókkal az ősanyag nyomában
Dani az ELTE Fizika Doktori Iskola hallgatójaként már több mint 4 éve foglalkozik kísérleti részecskefizikával – ha pedig nem a világegyetem legkisebb építőköveit vizsgálja, akkor zenekarával próbál. Dani a fizikusi tanulmányok és a zene mellett a tudománynépszerűsítés iránt is érdeklődik. Célja, hogy inspirálja a fiatalokat a tudományos pályára lépésre, illetve közelebb hozza, és megfoghatóbbá tegye a kísérleti részecskefizikát a hétköznapi emberek számára is. Jöhet a Nagy Bumm?

Kubovics Márta, Scindikátor 2018 döntős, BME Vegyész és Biomérnöki Kar, MSc hallgató
Növényi kivonatok felhasználásának sokszínűsége
Márta most másodéves mesterszakos vegyészmérnök hallgató, három éve végez kutatói munkát a BME Vegyész és Biomérnöki Karának Extrakciós kutatócsoportjában. A sikeres karrierépítéshez ő is elengedhetetlennek tartja a kommunikációs készségek fejlesztését, jól tudja, hogy arra saját kutatási területének bemutatásához is szüksége van. Saját kutatási témája és önfejlesztés lehetőségei iránt egyaránt elkötelezett kutató személyét ismerhetjük meg benne. Szereti feszegetni a határait, számára új területeket megismerni. Márta kitartását és remek figyelemösszpontosítását bizonyítja, hogy 12 évig úszott, szabadidejében pedig szeret falat mászni, festeni és szívesen rajzol portrékat is.

Magyar Bálint, SCIndikátor 2018 döntős
A mesterséges intelligencia is tanul, akárcsak mi, de vajon mit és hogyan?
Bálint algoritmus fejlesztőként dolgozik egy okosváros-megoldásokat fejlesztő vállalatnál. Idén fejezte be mesterképzését a Pázmány Péter Katolikus Egyetemen info-bionika szakon. Egyetemi kutatása során mesterséges neurális hálózatok vizsgálatával, vizualizációjával foglalkozott, mely eszközök a legtöbb mai mesterséges intelligencián alapuló rendszer agyát képezik . Így vélekedik tudományos szenvedéllyéről:
“Szeretném, ha a manapság népszerű mesterséges intelligencia szavak mögött minél többen látnák a valódi tartalmat, ismernék annak határait, lehetőségeit.”

Az további információk és jelentkezés: ÉRDEKEL

Kiválósági díj 2018 - pályázat
2018-11-29 00:00 - 2019-01-27 00:00 (Europe/Budapest) | Pályázati időszak
A Nők a Tudományban Egyesület, a Magyar Tudományos Akadémia és az UNESCO Magyar Nemzeti Bizottság védnökségével idén is meghirdeti
a Nők a Tudományban Kiválósági Díjat
Biológia- , Kémia- és Műszaki tudományok tématerületen
A díjra pályázhatnak olyan PhD fokozattal rendelkező magyar állampolgárságú vagy magukat magyar nemzetiségűnek valló kutatónők, akik

kiemelkedő kutatási vagy technológiai tevékenységet végeznek a tématerületek valamelyikén,
aktív részesei a hazai K+F világnak,
tevékenységük elsősorban Magyarországon működő kutatóintézetekhez, egyetemekhez, vállalatokhoz köthető,
a pályázat beadásakor még nem töltik be a 40. életévüket (a korhatár a szülési szabadságon illetve főállásban gyermekneveléssel töltött idő hosszával emelhető).

A pályázat beküldésének határideje: 2019. január 27. 24,00 óra

További információk: KIVÁLÓSÁGI DÍJ 2018 FELHÍVÁS

Jelentkezés: KIVÁLÓSÁGI DÍJ 2018 JELENTKEZÉS

 hello@nokatud.hu
 +36 30 656 1489, +36 20 9361 365

NaTE puncs 2018
2018-12-13 17:00 - 20:00 (Europe/Budapest) | Zipernowsky Stúdió, Bartók Béla út 33., Budapest, 1114, Magyarország
Évzáró koccintásra invitáljuk kedves tagjainkat, partnereinket, támogatóinkat!

2018. december 13-án, Luca napján csatlakozz hozzánk egy kora esti koccintásra és beszélgetésre.
Egy vidám NaTE Karácsonyozást szervezünk illatos sütemények és finom melengető italok kíséretében.

Szeretettel várunk Téged is!
Részvételi szándékodat ITT jelezd!
Kérdésed van? Keress bennünket!
 hello@nokatud.hu
 +36 20 9361 365

Kiválósági díj 2018 - díjátadó
2019-03-07 15:30 - 17:30 (Europe/Budapest) | MTA székház – Felovasóterem, Széchenyi István tér 9., Budapest, 1051, Magyarország
Egyesületünk 2013-ban alapította meg a Nők a Tudományban Kiválósági Díjat.
Hiszünk benne, hogy a sikeres kutatók és innovátorok felkutatása, bemutatása és jutalmazása kiemelten fontos Magyarország tudományos és gazdasági versenyképessége szempontjából.
Az elismerést olyan fiatal kutatónők nyerhetik el, akik kiemelkedő teljesítményt mutatnak fel szakterületükön és aktív részesei a hazai tudományos életnek; mindemellett készek részt vállalni a természettudományos és műszaki pályák népszerűsítéséből a fiatal lányok körében, így inspirálva környezetüket. A fiatal kutatók elismerésével szeretnénk sikereiket hazai szinten is láthatóvá tenni, egyben megerősíteni őket abban, hogy teljesítményük az egész társadalom számára kiemelkedő fontossággal bír.
A díjak odaítéléséről a Nők a Tudományban Egyesület elnöksége által felállított tudományos szakmai bizottság döntött. Idén biológia-, kémia- és műszaki tudományok tématerületen lehetett pályázni.
A díj fővédnöke Prof. Hargittai Magdolna akadémikus.
A díj védnöke a Magyar Tudományos Akadémia és az UNESCO Magyar Nemzeti Bizottsága.
Részvételi szándékát kérjük, regisztrációval jelezze!
itt

Program

15:30 – 15:40 Köszöntő – Dr. Bokor József, az MTA rendes tagja, az Akadémia alelnöke
15:40 – 15:50 Köszöntő – Dr. Balázsi Katalin, elnök, Nők a Tudományban Egyesület
15:50 – 16:00 Köszöntő – Dr. Réthelyi Miklós, elnök UNESCO Magyar Nemzeti Bizottság
16:00 – 16:20 Meglepetés – Nők a Tudományban Kiválósági díj 2018
16:20 – 16:40 Ünnepélyes Díjátadó
16:40 – 17:30 Fogadás a díjazottak tiszteletére a földszinti Kodály-teremben

A díjátadó eseményt dr. Balázsi Katalin, a NaTE elnöke moderálja

SCINDIKÁTOR 2019 döntő
2019-03-10 16:30 - 21:00 (Europe/Budapest) | Budapest, Magyarország
A SCIndikátor egy izgalmas tudománykommunikációs mentorprogram, melynek célja, hogy felkutassa és bemutassa a jövő tudományos példaképeit, olyan egyetemistákat és Phd hallgatókat, akik a XXI. század közönsége számára izgalmasan és lebilincselően, ugyanakkor inspirálóan mesélnek tudományos és technológiai szenvedélyükről, kutatási területükről. A program célja az is, hogy a tudomány kijusson a tantermek falain kívül és megmutassa, hogy az szórakoztató is lehet.
A selejtezők során kiválasztott egyetemisták, PhD hallgatók heteken keresztül készültek mentorainkkal, hogy tudományos területüket, kutatásaikat minél érthetőbben, élvezetesebben mutassák be az őket figyelő támogatóknak, a tudományos és üzleti élet képviselőinek és nem utolsó sorban a nagyközönségnek.
Március 6-án kiderül, ki lesz Az Év SCIndikátora 2019-ben!
Zsűri: az akadémiai élet és innovatív vállalatok képviselői és kommunikációs szakemberek.
Az eseményen való részvétel ingyenes, de regisztrációhoz kötött:
REGISZTRÁCIÓ

További információk:

 SCIndikátor
 facebook.com/scindikator

A program támogatója:

Nők a Tudományban OTDK
2019-03-22 13:00 - 14:30 (Europe/Budapest) | BME CH épület 201. terem, Szt. Gellért tér 4, Budapest, 1111
Beszéljünk a kutatói pályáról:
Miért érdekes, miért jó kutatónak lenni nőként? Mik a buktatók, mire érdemes készülni már most a TDK után, amennyiben a kutatói pályát választjuk?

Előadók:

Prof. Horvai György, akadémikus, Kémiai Tudományok osztálya
Dr. Balázsi Katalin, MTA EK Vékonyréteg-fizika osztály vezetője, NaTE elnök
Dr. Jedlovszky-Hajdú Angéla, NaTE elnökségi tag, PSAT elnök

Lányok Napja 2019
2019-04-30 00:00 (Europe/Budapest) | Országos esemény, Magyarország
Lányok Napja 2019 – A jövőd ma kezdődik!
Egy nap, amikor az addig ismeretlen labirintusok hirtelen bebarangolhatóvá válnak. Amikor az ország leginspirálóbb vállalatai, egyetemei és kutatóintézetei tágra nyitják kapuikat a felső tagozatos és középiskolás lányok előtt, a tudományos, technológiai és műszaki szakmák pedig egyszer csak kézzelfoghatóak lesznek. Egyetlen nap alatt fiatal lányok ezrei szereznek meghatározó élményt pályaválasztásukhoz.

Vonz az ismeretlen?
Sokat agyalsz a jövődön, de még nincsenek kész válaszaid?
Izgalmas ötleteket keresel, merre indulhatnál a középiskola után?
A Lányok Napján a helyed!

Regisztrálj, és kitaláljuk a jövőbiztos terved!

ÉRDEKEL

2019. április 30-án ismét Lányok Napja 8. alkalommal Magyarországon is.
Egy nap, amikor találkozhatsz műszaki-, természettudományos pályákkal és kipróbálhatod magad és a képességeidet.
Minden közép- és felső tagozatos általános iskolás lány részére nyitott a lehetőség a csatlakozásra: a nap, amikor sok vállalat, kutatóintézet, egyetemi laboratórium nyitja meg kapuit a lányok előtt a tudomány és a technológia, a kutatás és az informatika területén.

PROGRAMOK ÉS JELENTKZÉS

Kutató nők a kémiában
2019-05-22 13:00 - 16:00 (Europe/Budapest) | BME CH épület 201. terem, Szt. Gellért tér 4, Budapest, 1111
Az MTA Kémiai Tudományok Osztálya az IUPAC felhívására, a IUPAC megalapításának 100. évfordulója alkalmából több rendezvényt szervez 2019-ben. Ezek egyike a kémikus (vegyész, vegyészmérnök, biomérnök, egészségügyi mérnök) kutatónők munkáját igyekszik támogatni. A 2 órásra tervezett rendezvényen már sikereket elért női kutatók osztják meg tapasztalataikat a fiatalabbakkal, doktorandákkal és posztdoktorokkal.
Előadások:
Miért jó kutatónak lenni? – Dr. Balázsi Katalin, MTA EK Vékonyréteg-fizika osztály vezetője, NaTE elnök
Nők a műszaki pályán. Nemzetközi adatok és hazai tapasztalatok – Paksi Veronika, MTA Társadalomtudományi Kutatóközpont Szociológiai Intézet, Tudományos segédmunkatárs
Tudós férfiak a tudós nőkért – Dr. Simon Ferenc, egyetemi tanár, BME TTK Fizikai Intézet, igazgatóhelyettes
Az előadások után kötetlen beszélgetés a résztvevőkkel.
Az eseményen való részvétel ingyenes, de regisztrációhoz kötött. Részvételi szándékát kérjük, ITT jelezze!

NaTE Nagyköveti tábor
2019-06-26 - 2019-06-29 | Zipernowsky Stúdió, Bartók Béla út 33., Budapest, 1114, Magyarország
Évek óta azon dolgozunk, hogy minél több középiskolás lány érdeklődését felkeltsük a mérnöki, természettudományos és informatikai pályák iránt. E törekvés szerves részeként valósul meg évről évre a nyári Nagyköveti STEM tábor.
Idén is izgalmas, sokszínű programmal készülünk középiskolás és egyetemista Nagyköveteinknek: meglátogatunk izgalmas technológiai vállalatokat, segítünk fejleszteni a résztvevők retorikai késszégét Kraszkó Zita (Hepp színház) vezetésével, interaktív vitatréning a DIA szakértő csapatával, lesz grillparti egy játékfejlesztő vállalatnál, nyári csillagészlelés és rengeteg vidámság és jó hangulat.
A program ingyenes és csak a NaTE Nagyköveti Hálózatának tagjai számára nyitott.

SMARTIZ 2019 jelentkezés
2019-08-29 00:00 - 2019-09-16 00:00 (Europe/Budapest) | Pályázati időszak
TUDÁS – PÁLYAVÁLASZTÁS – LEHETŐSÉG

JELENTKEZEM!

Izgat a számok világa és szeretnél jobban belelátni, hogy mire és hogyan lehet ezt használni?
Tarts velünk, és mi megmutatjuk, hogy a tanulás élmény lehet!

élményeket és használható tudást kapsz
jó csapat vár, hozzád hasonló lányokkal ismerkedhetsz meg
legújabb tanulást segítő eszközökkel találkozhatsz
segítünk megtalálni, hogy merre érdemes elindulnod későbbi tanulmányaid
során
korántsem a matematika lesz az egyetlen téma, amit érintünk
a program elvégzéséről oklevelet kapsz, amit beírhatsz az önéletrajzodba
és MINDEZT INGYENESEN

Jelentkezz 2019. szeptember 16-ig a programra! JELENTKEZEM!
Mivel a résztvevők létszáma korlátozott, egy személyes meghallgatás után dől el, ki az, aki a két féléves programban részt vehet, illetve itt még Te is eldöntheted, hogy szeretnél-e részt venni benne.

A meghallgatás előreláthatólag 2019. szeptember 18-án, szerdán lesz a Zipernowsky Házban (1114 Budapest, Bartók Béla út 33.), de a pontos időpontról jelentkezés után a megadott e-mail címre értesítést küldünk.
A foglalkozások helyszíne szerda délutánonként – Morgan Stanley irodaház (1095 Budapest, Lechner Ödön fasor 8.)
A programon való részvétel ingyenes!

Jelentkezz, ha

10. évfolyamos középiskolás lány vagy,
érdekel a számok világa,
felhasználói szinten túl szeretnél többet
megtudni az informatikáról
fejlesztenéd magad mentorok segítségével,
megismerkednél hozzád hasonló lányokkal.

TUDJ MEG TÖBBET A SMARTIZ-RÓL!

Sok szeretettel várunk és reméljük, hogy hamarosan találkozunk!

A SMARTIZ program támogatója a

Tanárok Napja
2019-08-29 14:00 - 17:00 (Europe/Budapest) | Morgan Stanley, Lechner Ödön fasor 8., Budapest, 1095, Magyarország
A Tanárok Napja esemény célja, hogy a részt vevő pedagógusoknak segítséget nyújtson abban, hogy támogatni tudják a tanulókat a számukra legmegfelelőbb továbbtanulási lehetőség, szakma, karrier megtalálásában, a pályaválasztási döntéseik meghozatalában.
Kikre számítunk?
Az augusztus 29-i Tanárok Napja esemény középiskolákban matematikát, informatikát tanító pedagógusok és osztályfőnökök számára nyitott elsősorban.
Miért lesz különleges ez a Tanárok Napja?
Bemutatkozik a SMARTIZ program, amely egy ingyenes, 10. évfolyamos lányoknak szóló, matematikai készségeket fejlesztő, heti rendszerességű, szakkör jellegű foglalkozás.
Az egyéni mentorálással, kommunikációs készségek fejlesztésével kiegészített program a résztvevők pályaorientációját is segíti.
A SMARTIZ támogatója a Morgan Stanley, melynek munkatársai mentorként is bekapcsolódnak a diákok fejlesztésébe.
Miért érdemes részt venni a Tanárok Napján?
A résztvevők – a Lányok Napja® programhoz hasonlóan – betekintést nyerhetnek a természettudományokhoz, technológiához, mérnöki tudományokhoz és matematikához szorosan kapcsolódó szakmák világába, kapcsolatot alakíthatnak ki a Morgan Stanley Elemző Kft. képviselőivel, résztvevők a lányok számára is közvetíthető jó példákkal, követhető és inspiráló mintákkal találkoznak.
Ezen felül itt lehetőségük van találkozni a szeptemberben induló SMARTIZ programot szervező, monitorozó szakemberekkel, és így elindulhat egy olyan szakmai párbeszéd, amely végső soron a programba jelentkező tanulók eredményességét alapozhatja meg
Miért tartjuk fontosnak bevonni a programba a pedagógusokat?
Ahhoz, hogy a program a tanulók valós igényeire válaszoljon, és valóban segítse a tanórai matematika tanulást is, szükségünk van az Ön tudására, tapasztalatára és véleményére is. Ezen a Tanárok Napja programon műhelymunka keretein belül Ön is megfogalmazhat olyan szempontokat, problématerületeket, amelyeket megragadva a program sikerrel építkezhet. A program során fontosnak tartjuk, hogy közben is konzultációs lehetőséget ajánljunk, mert célunk az órai munka kiegészítése, az ott szerzett tudás elmélyítése. Legfőbb célunk, hogy a jelentkező tanulókat sikerélményhez juttassuk és valljuk, hogy csak a lányok tanáraival egymást erősítve érhetünk el eredményt.
Az Ön részvételére is számítunk idei Tanárok Napja eseményünkön!
Jelentkezni a regisztrációs felület kitöltésével lehetséges.

JÖVÖK

További információk:
 lucia.hodosy@nokatud.hu
 +36 20 9361 365

Kutatók éjszakája 2019
2019-09-27 08:00 - 2019-09-28 17:00 (Europe/Budapest) | Zipernowsky Stúdió, Bartók Béla út 33., Budapest, 1114, Magyarország
Ezen a napon Európa-szerte több mint 300 városban fiatalok ismerkedhetnek a kutatói pályákkal, annak szépségeivel és kihívásaival, ezzel népszerűsítve a természettudományokat, megmutatva, hogy kutatónak lenni is egy izgalmas hivatás.
Aki eljön hozzánk, személyesen találkozhat a NaTE Nagyköveteivel, a SCINDIKÁTOR program döntőseivel, az elmúlt évek Kiválósági Díjazottaival.

PROGRAM ÉS REGISZTRÁCIÓ

Kiválósági díj 2019 pályázat
2019-11-20 00:00 - 2020-01-26 00:00 (Europe/Budapest) | Pályázati időszak
A Nature-días Nők a Tudományban Egyesület, a Magyar Tudományos Akadémia és az UNESCO Magyar Nemzeti Bizottsága védnökségével idén is meghirdeti
a Nők a tudományban Kiválósági díjat
csillagászat, matematikai- és fizikai tudományok tématerületen
A díjra pályázhatnak olyan PhD fokozattal rendelkező magyar állampolgárságú vagy magyar nemzetiségű kutatónők, akik

kiemelkedő kutatási vagy technológiai tevékenységet folytatnak a fenti tématerületek valamelyikén,
aktív részesei a hazai kutatás-fejlesztésnek,
tevékenységük elsősorban Magyarországon működő kutatóintézetekhez, egyetemekhez, vállalatokhoz köthető,
a pályázat beadásakor még nem töltik be a 40. életévüket (a korhatár a szülési szabadságon illetve főállásban gyermekneveléssel töltött idő hosszával emelhető).

A pályázati határidő: 2020. január 26. éjfél
További információk:
KIVÁLÓSÁGI DÍJ 2019 FELHÍVÁS

Jelentkezés:
KIVÁLÓSÁGI DÍJ 2019 JELENTKEZÉS

Kapcsolat
 hello@nokatud.hu
 +36 30 656 1489, +36 20 9361 365

A program az Emberi Erőforrások Minisztériumának támogatásával valósul meg a Komplex tehetséggondozó program lányoknak és a Nők a Tudományban Kiválósági Díj című pályázat keretében 2020. január-december közötti időszakban (NTP-NEER-M-19-0002).

NaTE puncs 2019
2019-12-11 17:00 - 21:00 (Europe/Budapest) | Zipernowsky Stúdió, Bartók Béla út 33., Budapest, 1114, Magyarország
Évzáró koccintásra invitáljuk kedves tagjainkat, barátainkat, partnereinket, támogatóinkat!

2019. december 11-én csatlakozz hozzánk egy kora esti koccintásra, beszélgetésre,
Az idei NaTE puncson illatos sütemények és finom melengető italok kíséretében saját készítésű, egyedi ajándékkal is meglepheted magad!
Hogyan?

Regisztrálj a programra és jelezd, hogy szeretnél részt venni a az ajándékkészítésben!
Gyere el a Zipernowskyba december 11-én!
Hozz magaddal egy bármilyen már meglévő ruhadarabot, vászonszatyrot, amin szívesen látnád a mi STEM ikonjainkat, egyedi karácsonyi feliratot!

Szeretettel várunk Téged is!
Kérünk, részvételi szándékodat az űrlap kitöltésével jelezd!

JÖVÖK
Kérdésed van? Keress bennünket!
 hello@nokatud.hu
 +36 20 9361 365
